মাত্র ১৫ বছর বয়সে ডক্টরেট ডিগ্রি অর্জন কিশোরের!

ওয়েব ডেস্ক : মাত্র ১৫ বছর বয়সেই বিশ্ব রেকর্ড (World Record) গড়লেন এক কিশোর। কোয়ান্টাম ফিজিক্সে ডক্টরেট ডিগ্রি (PHD) অর্জন করল ওই কিশোর। গত সপ্তাহে অ্যান্টওয়ার্প বিশ্ববিদ্যালয়ে নিজের থিসিস জমা দিয়েছিলেন তিনি। তার পর থেকেই তাঁকে সবথেকে কম বয়সী পিএইচডিধারী হিসেবে ঘোষণা করা হয়। তাঁকে ‘খুদে আইনস্টাইন’ বলেও অভিহিত করা হচ্ছে গোটা বিশ্বে।

জানা গিয়েছে, ওই কিশোরের নাম লরেন্ট সাইমনস (Laurent Simons)। পরিবার সূত্রের খবর, ওই কিশোর মাত্র ৮ বছর বয়সেই হাইস্কুল পাশ করেছেন। এর পর ১২ বছর বয়সে স্নাতক ও স্নাতকোত্তর ডিগ্রি অর্জন করেছিলেন তিনি। ওই কিশোর কোয়ান্টম অপটিক্স ও এআই-চালিত প্লাজমা বিশ্লেষণ ব্যবহার করে প্রাথমিক ক্যান্সার শনাক্তকরণের উপর কাজ করেছেন। তিনি জানিয়েছেন, ক্যান্সার রোগী ও সুস্থ ব্যক্তিদের মধ্যে প্রযুক্তিকে ব্যবহার করে সঠিকভাবে পার্থক্য করা সম্ভব।

আরও খবর : শ্রীলঙ্কায় ‘পচা’ ত্রাণ পাঠাল পাকিস্তান! শুরু জোর সমালোচনা

এক সংবাদমাধ্যমে সাক্ষাৎকার দেওয়ার সময় ওই কিশোর বলেছেন, তিনি মানুষকে সুপার হিউম্যান হিসাবে গড়ে তুলতে চান। তবে শুধু ডিগ্রি অর্জন নয়, জৈবিকভাবে মানুষকে অমর করে তুলতে চান। এর আগেও একটি সাক্ষাৎকারে তিনি বলেছিলেন, পদার্থবিদ্যা, রসায়ন, চিকিৎসা এবং কৃত্রিম বুদ্ধিমত্তাকে এক করতে চান।

জানা গিয়েছে, লরেন্ট এত কম বয়সেই বহু বড় বড় সংস্থা থেকে একাধিক কাজের প্রস্তাব পেয়েছিলেন। জানা যাচ্ছে, এই কৃতিত্ব অর্জনের পরেই তিনি চলে গিয়েছেন জার্মানির মিউনিখে। সেখানে তিনি চিকিৎসা ক্ষেত্রের উপর কীভাবে কৃত্তিম বুদ্ধিমত্তাকে ব্যবহার করা যায়, তা নিয়ে গবেষণা (Research) করবেন।